tomron87/hebrew-wikipedia-sentences-corpus huggingface dataset:
פינוי תושבי גבעת עמל ב', לשם הכשרת הקרקע לבניית מגדלי יוקרה, לווה במאבק משפטי ממושך על גובה הפיצוי שיינתן להם.
תושבי השכונה התגוררו בבתי פחונים וצריפים מוזנחים.
ב-15 בנובמבר 2021 פונו בכוח התושבים הנותרים בשכונה על ידי כוח שיטור גדול.
הפינוי בוצע לאחר שהתושבים הגיעו להסכמות עם תשובה ומשרד המשפטים - אולם ללא התחייבות בכתב של המדינה לקיום ההסכמות.
עוד באותו היום נהרסו בתיהם.
שרידי בתים מן הכפר שנותרו בשני ריכוזים - האחד צפונית לדרך ההלכה, בין דרך נמיר לנתיבי איילון, והאחר בסביבת הרחובות אהבת ציון ואריה עקיבא - נהרסו לאחר פינוי תושבי השכונה.
בתחילת 1948 נאלצו תושבי אזור הספר שבין תל אביב ליפו במלחמת השחרור לעזוב את מקום מגוריהם, והם הופנו על-ידי מחלקת הפיקוח העירונית ו"ההגנה" למבנים ריקים של הכפר העזוב ג'מוסין.
בשנת 1954 הגישה העירייה תביעת סילוק-יד נגד המערערים, כמסיגי גבול.
הדיון הגיע עד לבית המשפט העליון, שדחה את תביעת העירייה.
ג'מאסין א-שרקי היה כפר ערבי מדרום לירקון, כ-9 קילומטרים צפונית-מזרחית ליפו.
כפר סמוך נקרא ג'מאסין אל-ע'רבי (המערבי), ואילו פירוש "ג'מאסין א-שרקי" הוא ג'מאסין המזרחית.
לטענת רבקה שפק ליסק, בזמן השלטון המצרי במאה ה-19 (כיבוש בן עשר שנים) הגיעו לכפר מהגרים ממצרים ומסודאן.
את העדות הראשונה לקיומו של כפר של ממש ניתן למצוא במפקד האוכלוסין בארץ ישראל (1931), אז נפקדו 395 איש.
בסקר הכפרים שנערך בשנת 1945, ההערכה הייתה שמספר התושבים היה 730 נפש, שטח הכפר 358 דונם, מתוכם 54 דונם היו בבעלות יהודית ו-18 דונם בבעלות ממשלתית.
הכפר ננטש מיושביו, שברחו בתחילת 1948. לאחר מלחמת העצמאות נבנתה על אדמות הכפר שכונת "תל גיבורים" של העיר בני ברק.
בכמה ממבני הכפר, שנותרו על תלם, מתגוררים יהודים.
ישנן עדויות על כך שאדמות הכפר שהיו בבעלות התושבים המקוריים נמכרו לתושבי בני ברק טרם פינוי הכפר.
ג'מה ג'ונס היא שחקנית אנגלייה המופיעה על במת התיאטרון ועל מסכי הקולנוע והטלוויזיה.
אביה גריפית' ג'ונס ואחיה ניקולס ג'ונס אף הם שחקנים מצליחים.
ג'ונס, ילידת לונדון, זכתה להכרה לראשונה מחוץ לבריטניה ב-1974, כשהופיעה בתפקיד ויקטוריה, הנסיכה המלכותית ב-" Fall of Eagles", סדרת הדרמה הטלוויזיונית של ה-BBC, ובתפקיד הראשי בסדרה "הדוכסית מרחוב דיוק".
ב-1995 השתתפה בסרט "על תבונה ורגישות", בתפקיד מרת דשווד, לצידן של אמה תומפסון וקייט וינסלט.
בין תפקידה הבולטים בקולנוע היו ליידי קווינסברי בסרט "ויילד" (1997), גרייס וינסלו ב"כבודו של וינסלו", פם ג'ונס, אמה של ברידג'יט ג'ונס, ב"יומנה של ברידג'ט ג'ונס" והאחות פופי פומפרי ב"הארי פוטר וחדר הסודות" ובסרט השישי בסדרה זו, "הארי פוטר והנסיך חצוי-הדם".
בשנים 2007 ו-2008 השתתפה בסדרת הטלוויזיה "ספוקס" של ה-BBC בתפקיד קוני ג'יימס.
ג'ונס זכתה בפרס באפט"א לטלוויזיה לשחקנית המשנה הטובה ביותר על הופעתה בסרט הטלוויזיה "Marvellous" משנת 2014 בתפקיד מרי, אמו של ניל בולדווין.
עוד ב-2014 שיחקה ג'ונס בתפקיד פטוניה האו במיני-סדרה "Capital" המבוססת על רומן באותו שם מאת ג'ון לנקסטר.
ג'מבורי הוא כינוס/מחנה גדול של צופים ממקומות שונים, המתרחש באופן רשמי בצורה לאומית, בינלאומית, או כלל עולמית.
ג'מבורי הצופים העולמי הראשון התקיים בשנת 1920 בממלכה המאוחדת.
לכבוד אירוע הג'מבורי הזה, מייסד תנועת הצופים, הלורד באדן פאוול, כתב את השיר "Ging Gang Goolie" באופן בו כל אחד יוכל לשיר אותו, ללא קשר לשפת האם שלו.
מאז, התקיימו 24 אירועי ג'מבורי צופים עולמי, שאורחו על ידי מדינות שונות, בדרך-כלל כל ארבע שנים.
ג'מבורי הצופים העולמי האחרון התקיים בSaeManGeum שבדרום קוריאה בקיץ 2023.
קיימים גם אירועי ג'מבורי לאומיים או יבשתיים הנערכים מסביב לעולם בתדירויות שונות.
רבים מאירועי הג'מבורי מזמינים ומושכים צופים ממדינות שונות.
את המושג ג'מבורי הטביע מייסד תנועת הצופים העולמית רוברט באדן פאוול ששמע את המילה באחד ממסעותיו בהודו, וכשחיפש שם מקורי לכינוס צופים הטביע את המושג ג'מבורי שפרושו שלום (hello) בסוואהילי.
על פי מילון אוקספורד הקנדי, האטימולוגיה של המילה ג'מבורי היא "המאה ה-19, מקור לא ידוע".
מילון אוקספורד מזהה את מקורות המילה מהסלנג האמריקאי ומציג שימוש במילה לראשונה ב-New York Herald בשנת 1868 ובכתבים איריים מאוחר יותר במאה ה-19.
רוברט גרייבס, בספרו The Crowning Privilege: The Clark Lectures, בשנים 1954–1955 מציע שבאדן פאוול אולי ידע על המילה דרך הקשר האירי של הגדוד הצבאי שלו ולא מהסלנג האמריקאי.
סרביס השתמש במושג הרבה לפני ג'מבורי הצופים הראשון.
המילה מופיעה בשיר "Athabaska Dick" ביצירתו Rhymes of a Rolling Stone, שפורסמה בשנת 1912. באותו הזמן, פירוש המילה היה אספה פרועה וקולנית.
באדן פאוול נשאל פעם מדוע בחר במילה "ג'מבורי" לתיאור מחנה צופים גדול.
הוא ענה "איך עוד הייתם קוראים לזה?", תשובה הגיונית אם משמעות המילה כבר הייתה אספה קולנית.
עם זאת, האמונה הפופולרית בתנועת הצופים היא שהמילה נטבעה על ידי באדן פאוול.
הוא אמר כי יש למילה כמה מקורות אפשריים, החל מהינדי ועד סוואהילית או ניבים אינדיאניים.
הוא גם אמר שהמילה קשורה למילה Corroboree, מונח שנפגם על ידי המתיישבים האירופיים באוסטרליה מהמילה האבוריג'ינית Caribberie שמשמעותה פגישה טקסית של האבוריג'ינים המשלבת שירה וריקודים.
באדן פאוול בחר את השם כעצרת, מפגש והתכנסות לא הצליחו בדיוק ללכוד את רוח המושג החדש באותה תקופה.
נאמר כי השם נגזר מהמילה הסוואהילית לשלום, ג'מבו, כתוצאה מהכמות הניכרת של זמן שהוא בילה באזור.
בג'מבורי הצופים העולמי הראשון באולימפיה בשנת 1920, לורד באדן פאוול אמר: "אנשים נותנים משמעויות שונות למילה הזו, אך החל מהשנה הזו, ג'מבורי יקבל משמעות ספציפית.
הג'מבורי יהיה מזוהה עם הכינוס הגדול ביותר של בני נוער שאי פעם התקיים."
אוליב באדן פאוול טבעה את המונח Jamborese כדי להתייחס לשפה המשותפת המשמשת בין הצופים המגיעים מתרבויות שונות ומתפתחת כאשר צופים מגוונים נפגשים.
לפעמים המילה Jamborette משמשת לציון התכנסות צופים מקומית או בינלאומית קטנה יותר.
הג'מבורי העולמי הוא הכינוס הרשמי הכלל עולמי של הצופים בכל העולם.
הג'מבורי העולמי מתרחש אחת לכל ארבע שנים, וכל פעם מתארח אצל מדינה אחרת.
בג'מבורי משתתפים בכל פעם כמה עשרות אלפי חניכי תנועת הצופים מרחבי העולם בגילאי 14 עד 17.
הג'מבורי העולמי הראשון התקיים ב-1920 באולימפיה שבלונדון.
בג'מבורי זה התארחו למעלה מ-8,000 צופים מ-34 מדינות שונות.
בג'מבורי זה השתתף גם באדן פאוול עצמו, שנשא נאום בפני הקהל.
מאז, מלבד השנים של מלחמת העולם השנייה, ג'מבורי הצופים העולמי התקיים בקביעות כל ארבע שנים.
ג'מבורי הצופים העולמי לאורך ההיסטוריה
ג'מבורי הצופים העולמי הראשון התקיים בין ה-30 ביולי 1920 עד 8 באוגוסט 1920 ב-Kensington Olympia בלונדון, בריטניה.
8,000 צופים מ-34 מדינות השתתפו באירוע, שהתקיים בבניין בעל תקרת זכוכית המכסה שטח של 24,000 מטר מרובע.
באותו אירוע, באדן פאוול, מייסד תנועת הצופים, קיבל את התואר Chief Scout of the World.
ג'מבורי הצופים העולמי ה-2 התקיים בין התאריכים 9-17.8 בשנת 1924 ב-Ermelunden, דנמרק בהשתתפות של 4,549 צופים.
הלורד באדן פאוול הגיע לג'מבורי אחרי יום הפתיחה והתקבל במצעד קבלת פנים של כל המשתתפים.
רגע לפני שהוא התחיל לנאום, התחיל לרדת גשם חזק מאוד וכולם היו ספוגים מים.
השם שניתן לו היה "Bademester" - "מפקד האמבטיה" בדנית.
ג'מבורי הצופים העולמי ה-3 התקיים בשנת 1929 ב-Arrowe Park, ב-Upton, Merseyside בבריטניה.
מכיוון שבאירוע ציינו את חגיגות יומולדת 21 לספר "צופיות לבני הנעורים" ולתנועת הצופים, הג'מבורי נקרא גם "Coming of Age Jamboree".
עם בערך 50,000 צופים ויותר מ-300,000 מבקרים - זה היה הג'מבורי הגדול ביותר שהיה מעולם.
ג'מבורי הצופים העולמי ה-4, מחנה קיץ של Boy Scouts מכל העולם, התקיים בהונגריה בתאריכים 2-13.8 בשנת 1933. בג'מבורי השתתפו 25,792 צופים, המייצגים 46 מדינות שונות (וגם טריטוריות שאינן מדינות).
המחנה היה מסביב לארמון גדלה בגדלה, בערך 18 ק"מ מהבירה בודפשט.
ג'מבורי הצופים העולמי ה-5 היה הג'מבורי בו באדן פאוול, בין ה-81, נתן את נאום הפרידה שלו.
הג'מבורי ב-Vogelenzang, Bloemendaal שבהולנד נפתח ב-31 ביולי 1937 על ידי וילהלמינה, מלכת הולנד, עם 28,750 צופים מ-54 מדינות.
בסיום הג'מבורי ב-9.8.1937, באדן פאוול הציג את סמל הג'מבורי הנוכחי: "מטה יעקב" ונשא את ברכת הפרידה שלו: "אני מתקרב לסוף חיי.
רובכם נמצאים רק בהתחלה, ואני רוצה שחייכם יהיו שמחים ומוצלחים.
אתם תוכלו להפוך אותם לכאלה אם תעשו את מה שיכולתכם כדי לחיות על-פי חוקת הצופה, בכל מקום שתהיו בו.
ג'מבורי הצופים העולמי ה-6 התקיים בשנת 1947 בצרפת ב-Moisson, עם 24,000 צופים.
זה היה הג'מבורי הראשון שהתקיים לאחר מותו של באדן פאוול בשנת 1941. במקור הג'מבורי היה אמור להתקיים ב-1941 בצרפת.
אחרי ההרס של מלחמת העולם השנייה, האירוע קיבל את השם "ג'מבורי השלום".
הג'מבורי הראה שאפילו אחרי שנים של מלחמה תנועת הצופים עדיין חזקה וגדלה.
ג'מבורי הצופים העולמי ה-7 התקיים בתאריכים 3–12 באוגוסט 1951 בבאד אישל, אוסטריה.
עם 675 צופים גרמנים שקיבלו קבלת פנים חמה בפעם הראשונה שהם משתתפים בג'מבורי עולמי.
בגלל שהמארחים מאוסטריה, צופי אוסטריה, לא הצליחו להגיע לכמות גדולה מספיק של משתתפים מקומיים, הם הורידו את הגיל המינימלי של המשתתפים מגיל 14 לגיל 13, מכיוון שתנועת הצופים באוסטריה הייתה קיימת רק 5 שנים.
ג'מבורי הצופים העולמי ה-8 התקיים בשנת 1955 בקנדה, בניאגרה און דה לייק, אונטריו.
זה היה הג'מבורי העולמי הראשון שהתקיים בחצי הכדור המערבי (והראשון מחוץ לאירופה).
יותר מ-11,000 צופים הגיעו מ-71 מדינות וקולוניות כדי לקחת חלק באירוע.
באירוע זה נשבר שיא של חברי משלחות צופים שחצו את האוקיינוס האטלנטי בטיסה כדי להשתתף: 1,000 נציגים הגיעו רק מבריטניה.
יש כמה סיפורים מדהימים (או אגדות) על הדרכים שהצופים עשו כדי להגיע לג'מבורי, המשלחת של ניו זילנד למשל יצאה לדרך ארבעה חודשים לפני האירוע ועברה יותר מ-50,000 ק"מ עד שהגיעה לג'מבורי.
היו גם שלושה צופים מברזיל שנסעו את כל הדרך מהבית שלהם בג'יפ.
זה היה הג'מבורי הראשון בו השתתפה משלחת של צופי ישראל.
המשלחת כללה 9 משתתפים ומתוכם נציג אחד של הצופים המוסלמים ונציג אחד של הצופים הנוצרים.
ג'מבורי הצופים העולמי ה-9, ידוע גם בשם Jubilee Jamboree, התקיים בפארק Sutton באנגליה במשך 12 ימים באוגוסט 1957. בג'מבורי חגגו שני אירועים: גם חגיגות 50 שנה לתנועת הצופים העולמית וגם יום הולדת 100 למייסד תנועת הצופים, הלורד באדן פאוול.
ביחד עם 33,000 משתתפים מ-85 מדינות, עוד 17,000 צופים בריטים השתתפו במחנות קיץ אחרים בקרבת מקום מסביב לג'מבורי ולקחו חלק בפעילויות יומיות במחנה המרכזי - כך שביחד השתתפו בג'מבורי 50,000 צופים - בנוסף לכ-7,000 אורחים שהגיעו מכל אנגליה לביקורים במחנה.
הג'מבורי הזה היה הג'מבורי השני בו השתתפה משלחת רשמית של 32 צופים מישראל.
בראש המשלחת עמד אריה כרוך, מייסד תנועת הצופים העבריים בישראל.
ג'מבורי הצופים העולמי ה-10 התקיים בתאריכים 17–26 ביולי 1959 בפיליפינים בשמורת הר Makiling.
הג'מבורי כונה "ג'מבורי הבמבוקים" בגלל הבנייה הרבה מעצי במבוק במחנה.
השתתפו במחנה 12,203 צופים מ-44 מדינות.
זה היה הג'מבורי העולמי הראשון שהתקיים מחוץ לאירופה וקנדה.
בג'מבורי הזה היו 3 נציגים מישראל.
ג'מבורי הצופים העולמי ה-11 התקיים באוגוסט 1963 בעיר מרתון ביוון.
נסיך הכתר של יוון, שנחשב גם ראש צופי יוון, השתתף בכל אחד מ-11 הימים של הג'מבורי.
הגברת אוליב באדן-פאוול דיברה בטקס הסיום: "אני רוצה ללמד אתכם מילה חדשה שתזכרו; המילה היא "welgo" (משמעות כמו "דרך צלחה" - Well Go).
המשיכו ללכת בדרככם, נוסעים איתכם את אור הצופיות כמו לפיד המרתון, עבדו טוב, שחקו טוב, והפיצו את אידיאל הצופיות רחוק ככל האפשר.
אנו סומכים עליכם צופי העולם לעזור להביא שלום ורצון טוב בכל העולם.
לאחר הנאום, ניתן לפיד לצופה אמריקאי - לקראת הג'מבורי הבא שיהיה בארצות הברית.
שנתיים לפני הג'מבורי יצאה משלחת של כ-30 משתתפים מצופי ישראל לקדם הג'מבורי שהתקיים ביוון.
המשלחת הישראלית לג'מבורי הצופים העולמי כללה כ-100 צופים ישראלים ובראש המשלחת עמד מוריס זילקה.
ג'מבורי הצופים העולמי ה-12 התקיים בין ה-31 ביולי ל-9 באוגוסט 1967 בארצות הברית, ב-Farragut State Park, בהרי הרוקי של איידהו.
זה היה הג'מבורי העולמי השני שהתקיים בארצות הברית.
בין האורחים המכובדים היו אוליב באדן-פאוול (ראש תנועת הצופות הבנות בעולם) וסגן נשיא ארצות-הברית, יוברט האמפרי.
דברים מיוחדים שהיו במחנה: שחזור ובנייה מחדש של המחנה הראשון של באדן פאוול ב-Brownsea Island, אזור דיג במחנה ועוד.
ג'מבורי הצופים העולמי ה-13 התקיים בתאריכים 2–10 באוגוסט 1971 בהשתתפות 23,000 צופים, ב-Asagiri Heights בצד המערבי של הר פוג'י ביפן.
במהלך הג'מבורי הייתה סופת טייפון (Typhoon Olive) בה 16,000 חניכים פונו למקלטים ל-48 שעות.
בגלל המרחק והעלויות הגבוהות, יצאה משלחת מצומצמת מישראל אשר הורכבה מ-8 משתתפים.
בראש המשלחת עמדו משה למלשטרייך ואילן זילכה.
ג'מבורי הצופים העולמי ה-14 התקיים ב-29 ביולי עד 7 באוגוסט 1975 בנורווגיה, על חוף אגם מיוסה.
אולף החמישי, מלך נורווגיה, ובנו הנסיך האראלד פתחו את ה-"Nordjamb" - השם שניתן לג'מבורי - בנוכחות 17,259 צופים מ-94 מדינות.
הסלוגן היה "Five Fingers, One Hand" - כדוגמה לשיתוף הפעולה של חמש המדינות הנורדיות שלקחו חלק באחריות על האירוע.
ג'מבורי הצופים העולמי ה-15 היה אמור להתקיים ב-15–23 ביולי 1979 באיראן בעיר Nishapur, אך בוטל בגלל חוסר יציבות פוליטית.
הג'מבורי היה אמור להתקיים בפארק הצופים Khayyám, סמוך לגבול עם אפגניסטן וטורקמניסטן.
חוסר היציבות בגלל אירועי המהפכה האיסלמית גרמו לביטול הג'מבורי לקראת סוף שנת 1978 ובמקום זאת, תנועת הצופים העולמית הכריזה על "שנת הג'מבורי העולמי" וקיימה מספר אירועי ג'מבורי בינלאומיים באוסטרליה, קנדה, שוודיה, שווייץ ובארצות הברית.
הג'מבורי הבא שהתקיים בקנדה ב-1983 קיבל את השם "The Spirit Lives On" כדי להראות שהרוח הצופית של החברות הבינלאומית יכולה להתגבר על ביטול הג'מבורי של 1979.
ג'מבורי הצופים העולמי ה-15 התקיים בשנת 1983 באלברטה, קנדה, באזור בשם Kananaskis בפארק ענק הנמצא ממש מתחת להרי הרוקי.
נושא הג'מבורי היה The Spirit Lives On והשתתפו בו יותר מ-15,000 צופים מכמעט 100 מדינות שונות.
שמו של הג'מבורי נבחר כדי להזכיר כי רוח הצופיות מחברת בין מדינות ויכולה להתגבר על קשיים כמו אלה שגרמו לביטולו של הג'מבורי של שנת 1979, ארבע שנים קודם.
התחושה הפראית של המחנה התחזקה עם ביקורים קבועים של דובים ואיילים שיצאו ונכנסו לאזור.
ג'מבורי הצופים העולמי ה-16 התקיים בין ה-30 בדצמבר 1987 עד 7 בינואר 1988 - הג'מבורי העולמי הראשון שהתקיים בחצי הכדור הדרומי והראשון ששינה את התאריך של האירוע מחודש אוגוסט המסורתי לחודש ינואר כדי שיתאים לתקופת הקיץ.
הג'מבורי התקיים באוסטרליה בעיר אוהלים ענקית שנבנתה ליד סידני.
14,434 צופים מ-84 מדינות השתתפו בג'מבורי, ביחד עם כ־13,000 אורחים שהגיעו ל"יום הביקור".
ג'מבורי הצופים העולמי ה-17 התקיים בין התאריכים 8–16 באוגוסט 1991 בקוריאה הדרומית, ב-Soraksan National Park, קרוב לגבול עם קוריאה הצפונית ובערך 200 ק"מ מהעיר סיאול.
בג'מבורי הזה השתתפו בערך 20,000 צופים מ-135 מדינות וטריטוריות, ובמיוחד מדינות ממזרח אירופה כאשר באותה שנה רוב המדינות של ברית המועצות לשעבר פיתחו את פעילות הצופים שלהן לאחר פירוק ברית המועצות.
צופים מצ'כוסלובקיה ומהונגריה השתתפו באירוע בפעם הראשונה כחברות בתנועת הצופים העולמית מאז 1947.
המשלחת הישראלית כללה 7 משתתפים.
ג'מבורי הצופים העולמי ה-18 התקיים בין 1–11 באוגוסט 1995 בדרונטן שבהולנד.
28,960 צופים השתתפו בו מ-166 מדינות וטריטוריות - מספר המדינות הגדול ביותר עד אותו אירוע, כולל 34 מדינות בהן הצופים רק הוקמו או הוקמו מחדש.
המשלחת הישראלית לג'מבורי העולמי בהולנד הייתה המשלחת הגדולה ביותר שיצאה מישראל לג'מבורי עולמי עד כה, עם כ-160 משתתפים.
לאחר הג'מבורי, נסעו חברי המשלחת מישראל להתארח אצל משפחות מארחות בגרמניה.
שנה לפני כן, ב-1994, יצאה משלחת מהנהגת מרכז של 25 חניכים, 2 מדריכים וראש משלחת (יהודה מטלון) לקדם-ג'מבורי שהפך להיות ג'מבורי הצופים האירופאי הראשון.
ג'מבורי הצופים העולמי ה-19 התקיים בצ'ילה - הראשון אי-פעם בדרום אמריקה, כ-60 ק"מ מעיר הבירה סנטיאגו.
הג'מבורי התקיים בין ה-27 בדצמבר 1998 עד 6 בינואר 1999 עם כ-31,000 צופים מכמעט כל מקום שהיה בו צופים בעולם - כולל ישראל ששלחה לג'מבורי הזה 22 משתתפים ועוד 2 חניכים מהנהגת צבר בארצות הברית.
ג'מבורי הצופים העולמי ה-20 התקיים בשנת 2003 בתאילנד.
זה היה הג'מבורי השני שהתקיים בדרום-מזרח אסיה אחרי הפיליפינים משנת 1959. הג'מבורי סיפק הזדמנות ל-30,000 צופים מכל העולם לבלות 12 ימים במחנה יחד ולהשתתף בפעילות שהתמקדה בפיתוח עצמי, אחריות חברתית תוך כדי שימוש במתודה הצופית.
המשלחת הישראלית לג'מבורי הזה, אשר כללה 64 משתתפים, ביטלה את השתתפותה כשבועיים לפני הטיסה בגלל התראות ביטחוניות בתאילנד באותה תקופה.
ג'מבורי הצופים העולמי ה-21 התקיים בחודשים יולי-אוגוסט בשנת 2007 וציין את חגיגות 100 שנה לתנועת הצופים העולמית.
האירוע התקיים בבריטניה לציון 100 שנה מאז המחנה הראשון שהתקיים באי Brownsea.
הג'מבורי נערך ב-Hylands Park והמקום נבחר בזכות דרכי הגישה הנוחים מהאוויר ומהים, וגם בגלל הקרבה ל-Gilwell Park - חוות הצופים של בריטניה ואחד המקומות החשובים לתנועת הצופים.
יותר מ-38,000 צופים הגיעו מ-158 מדינות, ועוד יותר מ-50,000 מבקרים הגיעו בימי הביקור.
בנוסף, היו גם יותר מ-8,600 אנשי צוות מכל העולם שלקחו חלק בתפעול האירוע.
המשלחת הישראלית לג'מבורי הזה כללה כ-120 משתתפים ובראשה עמד דני רוזנפלד, הנציב הבינלאומי של התאחדות הצופים והצופות בישראל באותה תקופה.
ג'מבורי הצופים העולמי ה-22 התקיים ב-Rinkaby, Kristianstad בדרום שוודיה, בין התאריכים 27 ביולי עד 7 באוגוסט 2011. נושא הג'מבורי היה Simply Scouting.
במחנה השתתפו 40,061 צופים מ-166 מדינות שונות.
בטקס הפתיחה התקיימה העברת הדגל מבריטניה לשוודיה, אשר כללה הופעה של בר גרילס, ראש צופי בריטניה, שעשה סנפלינג מגג הבמה.
בטקס הסיום השתתפה להקת Europe עם מיטב להיטיה כולל השיר "The Final Countdown" עם הזמרת הבלגית קייט ראיין תוך כדי סופת גשם חזקה.
כל הצופים שהשתתפו במחנה ביצעו את ההבטחה הצופית, ביחד עם מלך שוודיה.
המשלחת הישראלית לג'מבורי הזה כללה כ־140 משתתפים ובראשה עמדו יהודה פישר, יו"ר ההתאחדות, ודני רוזנפלד.
ג'מבורי הצופים העולמי ה-23 התקיים ב-Kiara-hama, מחוז ימאגוצ'י ביפן בקיץ 2015. נושא המחנה הוא 和 Wa: A Spirit of Unity.
צופי ישראל בחרו להשתתף במשלחת לאירוע "קדם-ג'מבורי" שהתקיים ביפן שנתיים קודם לכן, בשנת 2013, ולא לקחו חלק באירוע הג'מבורי העולמי בגלל עלויות גבוהות מדי.
ג'מבורי הצופים העולמי ה-24 התקיים בקיץ 2019 בווירג'יניה המערבית, ארצות הברית באירוח משותף ביחד עם קנדה ומקסיקו.
גם באירוע זה צופי ישראל בחרו לא להשתתף בגלל העלויות הגבוהות ובמקביל שלחו מעל 2,000 חניכים ישראלים למחנות קיץ בינלאומיים שונים ברחבי אירופה בעלות נמוכה.
ג'מבורי הצופים העולמי ה-25 התקיים בקיץ 2023 ב-Saemangeum, דרום קוריאה.
ג'מבורי הצופים העולמי ה-26 יתקיים בקיץ 2027 בגדנסק, פולין.
ג'מבורי הצופים העולמי ה-27 יתקיים בקיץ 2031 ב Silkeborg, דנמרק.
ג'מבורי ארצי של צופי ישראל
צופי ישראל קיימו 11 מחנות ג'מבורי לאומיים מאז הקמת תנועת הצופים בישראל.
הג'מבורי הראשון של הצופים בארץ ישראל נקרא ה"צופיה" ונערך בסמוך ל"מכביה" הראשונה בשנת 1932.
הג'מבורי הראשון- שנת 1932- תל אביב
הג'מבורי השני- שנת 1935- יער הרצל
הג'מבורי השלישי- שנת 1937- יער חולדה
הג'מבורי הרביעי- שנת 1941- הר הכרמל
הג'מבורי החמישי- שנת 1954- רמת גן
הג'מבורי השישי- שנת 1956- חולדה
הג'מבורי השביעי- שנת 1958- הר הכרמל
הג'מבורי השמיני- שנת 1961- הר הכרמל
הג'מבורי התשיעי- שנת 1965- יערות מנשה
הג'מבורי העשירי- שנת 1969- יער בן-שמן
הג'מבורי ה-11 של צופי ישראל התקיים בקיץ 1973, בסימן 25 שנים למדינת ישראל.
לקראת קיומו עלה ויכוח פנים תנועתי האם יש לקיים אירוע שכזה והתקיים מושב מיוחד של מועצת התנועה הל"ז שנקראה להכריע בעניין.
בין היתר, עלו ספקות לקראת המחנה בנוגע להרגשת החניך הבודד ההולך לאיבוד בתוך המחנה הגדול, האם בעת משבר כלכלי לאומי יש לצאת למפעל תנועתי ראוותני, האם לכלול את חניכי קורס ההדרכה (כיתות ט') בין קהל היעד של הג'מבורי, שהיה מיועד עד אותה שנה אך ורק לשכבות הגיל הבוגרות, ועוד.
המצדדים בקיום המחנה ראו בו המשך למסורת, ראו בשנת ההכנה לג'מבורי שנת צמיחה ומנוף לפעילות בתוך התנועה ומחוצה לה (הקמת שבטים חדשים, קליטת נוער עולה, טיפוח מבני התנועה) והג'מבורי הוא מקום למפגש עם הצופים הערבים בישראל ועם אורחים מצופי העולם, יהודים כלא יהודים.
Jamboree on the Air, הידוע בראשי התיבות JOTA, הוא פעילות צופית בינלאומית המתקיימת מדי שנה בסוף השבוע השלישי של חודש אוקטובר.
האירוע התקיים לראשונה בחגיגות היובל לתנועת הצופים בשנת 1957, ותוכנן על ידי צופים חובבי רדיו עם סימן הקריאה G3BHK.
חובבי רדיו מכל רחבי העולם משתתפים באירוע ביחד עם 500,000 צופים וצופות במטרה ללמוד אודות גלי רדיו ולתקשר עם צופים ממדינות שונות באמצעות מכשירי רדיו ומאז שנת 2004, גם באמצעות Echolink מבוסס VOIP.
צופים וצופות נוהגים לשלוח אישורים אלקטרוניים או מנייר הידועים בתור "QSL cards" (או "eQSL" כאשר הם נשלחים אלקטרונית) כדי לספק יותר מידע אודות צופים במדינות שונות מסביב לעולם.
האירוע מאורגן מדי שנה על ידי ארגון הצופים העולמי.
"Jamboree on the Internet", הידוע בראשי התיבות JOTI, הוא פעילות צופית בינלאומית המתקיימת מדי שנה בסוף השבוע השלישי של חודש אוקטובר, במקביל לג'מבורי באוויר.
המשתתפים מתקשרים עם צופים ממדינות שונות דרך רשת האינטרנט.
דרכי התקשורת הבולטות ביותר כוללות את ה-ScoutLink (המתבסס על רשת ה-IRC), דואר אלקטרוני ו-VoIP.
האירוע מאפשר לצופים מכל העולם ללמוד אחד על השני, לדבר על נושאים המעסיקים אותם ולייצר שיתופי פעולה שונים.
כמו הג'מבורי באוויר, הג'מבורי באינטרנט הוא אירוע רשמי של ארגון הצופים העולמי.
כינוסים נוספים של תנועת הצופים
עם לידתו של מושג הג'מבורי, החלו להתקיים מפגשים גדולים אחרים המאורגנים גם הם על ידי ארגוני צופים לאומיים או בינלאומיים, המיועדים לקבוצה מסוימת של צופים.
דוגמאות למפגשים גדולים אלה כוללות:
Moot - כינוס או מחנה המיועד לבוגרי תנועת הצופים מעל גיל 18. ה-World Scout Moot מתקיים מידי 4 שנים, כל פעם במדינה אחרת אשר נבחרת בהצבעה בוועידת הצופים העולמית.
Rover או Venture - כינוס או מחנה המיועד לחניכי השכבה הבוגרת של תנועת הצופים, בדרך כלל גילאי 15–18.
Indaba - כינוס או מחנה בינלאומי המיועד לצוות הבוגר המוביל את תנועת הצופים.
עד היום התקיימו רק שלושה אירועים עולמיים כאלה כאשר האחרון שבהם התקיים בשנת 1960 בהולנד.
Agoonoree - מחנה המיועד לחניכים בעלי צרכים מיוחדים.
COMDECA - ראשי תיבות של Community Development Camp - כינוס גדול לצעירים שמטרתו יישום פרויקטים לפיתוח קהילתי.
ג'מבורי הצופים העולמי ה-21 התקיים בחודשים יולי-אוגוסט בשנת 2007 והיה שיא הפעילות לכבוד חגיגות מאה שנות הצופיות של תנועת הצופים העולמית.
האירוע התקיים באנגליה לסימון מאה שנה לאחר הקמת תנועת הצופים באי הברונזה Brownsea Island.
האירוע נמשך 12 ימים בין 27 ביולי עד 8 באוגוסט, ב Hylands Park, Chelmsford, Essex.
האתר נבחר בזכות הגישה הקלה לתחבורה מהאוויר ומהים ובגלל הקרבה ל Gilwell Park, אתר מחנאי חשוב ומרכז הכשרה למדריכי צופים.
מעל 38,000 צופים ומדריכים הגיעו מ 158 מדינות שבהן מוכרים ארגוני צופים לאומיים (הכרה על ידי תנועת הצופים העולמית), כאשר עוד יותר מ 50,000 אחרים הגיעו לביקור של יום אחד.
בנוסף היו יותר מ 8,600 חברים ב"צוות התמיכה הבינלאומי" (International Service Team) שגם הם הגיעו מכל העולם.
הג'מבורי הראשון התקיים בשנת 1920, ב Olympia שבאנגליה.
מאז, האירוע מתקיים באופן קבוע כל 4 שנים, כאשר הייתה הפסקה בין השנים 1937 ל 1947 בגלל מלחמת העולם השנייה, וגם בין השנים 1975 ל 1983 בגלל חוסר יציבות פוליטית באיראן.
הג'מבורי אורח על ידי הרבה מדינות, למרות שעדיין לא התקיים ג'מבורי עולמי ביבשת אפריקה.
מטרת הג'מבורי היא לקדם חברות בינלאומית ולפתח את הצעירים.
האירוע היה פתוח לכל חברי תנועת הצופים העולמית (WOSM) בין הגילאים 14 ל 17. חברות אגודת המדריכות והצופות העולמית (WAGGGS) היו יכולות להשתתף באישור ארגון הצופים הלאומי שלהן.
על המבקשים להשתתף היה לעבור תהליך של בחירה ואף מיונים.
מבוגרים השתתפו בתפקידי תמיכה כחברי "צוות התמיכה הבינלאומי" (IST), כצוות תמיכה לאומי (לכל מדינה), כמובילי גדודים (מדריכים) או כחברי צוות ההקמה של הג'מבורי.
מבקרים (Day visitors) מכל הגילאים היו מוזמנים גם כן לאירוע אך הוגבלו בתאריכים מסוימים ובאזורי ביקור מוגבלים.
הג'מבורי היה האירוע השני בגודלו אי-פעם, עם 38,074 משתתפים וצוות, אך עם יותר מדינות מכל ג'מבורי קודם, ויותר מ 42,000 מבקרים.
הג'מבורי השלישי בשנת 1929 היה הג'מבורי הגדול ביותר עם 50,000 משתתפים.
החנות Scouts Shops Ltd, אשר הייתה אחראית על רכישת ציוד רב עבור ג'מבורי הצופים העולמי ה-21, דיווחה כי עלות הפלדה בשוק העולמי גדלה כתוצאה מההזמנות של הג'מבורי.
המשלחת הישראלית כללה כ- 120 חניכים מכל רחבי המדינה, יהודים, ערבים ודרוזים.
בנוסף, ליוו את המשלחת מבוגרים הפועלים בתנועה באופן שוטף חלקם כשכירים וחלק כדרג מתנדב.
צביקה קרש, יושב ראש התאחדות הצופים והצופות בישראל הצטרף גם הוא למשלחת ורותם יואלי, מזכ"ל תנועת הצופים העבריים הגיע לביקור של שלושה ימים.
את המשלחת ליוו וביקרו כתבי חדשות מהעיתונות ומהטלוויזיה הישראלית וגם מנהל התוכן של אתר תנועת הצופים העבריים דאז, נדב שמגר.
לכל ג'מבורי יש נושא משלו, ובשנת 2007 הנושא היה: "עולם אחד, הבטחה אחת".
המוטו הופיע על תגי הג'מבורי של כל מדינה בשפתה שלה וגם מופיע במילים של שיר הג'מבורי.
ההכנות לג'מבורי כללו ג'מבורי קטן יותר, EuroJam 2005, בו השתתפו 12,000 צופים מרחבי אירופה והוא התקיים באותו מקום.
הניסיון הזה עזר למארגנים לנסות מספר היבטים של הג'מבורי, כולל השליטה בהגעה מסיבית כל-כך של מדינות לאזור.
האספקה והמזון לג'מבורי האירופאי גם קבע שיא עולמי בתור ההזמנה הבודדת מסופרמרקט דרך האינטרנט הגדולה ביותר, כאשר המשלוח הגיע במשאיות ענקיות.
ג'מה לואיז וורד היא דוגמנית ושחקנית אוסטרלית.
וורד נולדה בפרת', אוסטרליה לגרי וקלייר וורד.
כמו אחותה הגדולה, סופיה וורד, פנתה לדוגמנות.
כבר בגיל 15 דגמנה בתצוגת אופנה בשבוע האופנה האוסטרלי.
מאז דגמנה בתצוגות אופנה רבות, הופיעה בפרסומות לחברות נחשבות והצטלמה לשערי מגזינים, הייתה הדוגמנית הצעירה ביותר שהופיעה על שער עיתון האופנה ווג ומאוחר יותר על שער טיים מגזין.
היא הייתה הדוגמנית הראשונה מאז קייט מוס שייצגה את הבושם "Obsession Night" של קלווין קליין.
באוקטובר 2006 וורד זכתה בתואר "דוגמנית הרגע".
השאיפה של וורד מאז ילדותה הייתה ללמוד משחק ולהופיע בדרמות, היא לוהקה לסרט האוסטרלי "הבלון השחור".
בנוסף היא לוהקה למותחן "הזרים" ולשודדי הקאריביים: זרמים זרים (2011).
היא הופיעה בקליפ "בנות" (Daughters) של ג'ון מאייר.
נכון ליולי 2007 הרוויחה 3 מיליון דולר בשנה.
הירחון פורבס דרג אותה במקום ה-10 כדוגמנית המרוויחה ביותר בעולם.
בשנת 2018 כיכבה בסרט האימה "טרף לילי" של הבמאי הבריטי יוהנס רוברטס לצד כריסטינה הנדריקס ומרטין הנדרסון.
בשנת 2023 כיכבה בגרסה אוסטרלית למחזה "2:22 A Ghost Story" בתפקיד הראשי של ג'ני.
היא חברה קרובה של הדוגמניות לילי דונלדסון, קרוליין וינברג, דריה ורבובי ולילי קול.
בתחילת 2008 היא נראתה עם השחקן הית' לדג'ר זמן מה לפני מותו הפתאומי ב-22 בינואר.
שודדי הקאריביים: זרמים זרים (2011)
ג'מה גלגני (באיטלקית: Gemma Galgani; 12 במרץ 1878 - 11 באפריל 1903) היא קדושה של הכנסייה הקתולית באיטליה.
גלגני נולדה בקמיליאנו שבקפנורי, טוסקנה.
כשהייתה ילדה קטנה, עברו הוריה ללוקה שבטוסקנה.
אביה היה רוקח אדוק בדתו וצאצא של ג'ובאני לאונרדי.
היא הפכה אדוקה מאוד בדתה והושפעה מאוד מן הפסיוניסטים, מסדר מיסטי.
בשלב מסוים, החלה לגלות סימני סטיגמטה.
ב-1903 נפטרה בלוקה שבטוסקנה כתוצאה ממחלת השחפת.
ב-2 במאי 1940 הכריז עליה האפיפיור פיוס השנים עשר כעל קדושה.
ג'מבו היה שמו של פיל אפריקני שנולד בסודאן הצרפתית, יובא לגן החיות הממוקם בז'רדן דה פלאנט בפריז, והועבר לגן החיות של לונדון בשנת 1865 בו זכה לפרסום רב.
על שמו הפכה המילה "ג'מבו" באנגלית למילה המתארת עצם גדול ממדים, ובהתאם לכינוי זה זכו מטוסי נוסעים רחבי גוף לכינוי "ג'מבו" בשל גודלם.
הפיל ג'מבו היה הקמיע הרשמי של אוניברסיטת טאפטס.
ג'מבו נולד בשנת 1861 בסודאן הצרפתית והועבר לגן החיות ז'ארדן דה פלאנט זמן קצר לאחר מכן.
בשנת 1865 הועבר לגן החיות של לונדון בו זכה לפרסום רב הן בשל גודלו (באותה עת הגיע גובהו ל-3.25 מטרים) והן בשל אופיו הנוח שאפשר למבקרים בגן החיות לרכוב עליו.
שמו ניתן לו בגן החיות של לונדון, וככל הנראה מדובר בשיבוש של המילה הסוואהילית "ג'ומבה" (jumbe, "ראש שבט") או, לפי סברה אחרת, מהמילה jambo (שלום) בסוואהילי.
בשנת 1882 מכר גן החיות הלונדוני את ג'מבו לפי.
ברנום, בעליו של קרקס ברנום תמורת סכום של 10,000 דולרים.
כאשר נודע על מכירת ג'מבו נכתבו כ-100,000 מכתבים למלכה ויקטוריה בבקשה שתמנע את המכירה.
המלכה עצמה הביעה צער מהמכירה, כמו גם נסיך ויילס, יורש העצר.
באירוע דיפלומטי שנערך בשנת 1882 ציין שגריר ארצות הברית בלונדון כי המחלוקת היחידה שבין הממלכה המאוחדת וארצות הברית היא המחלוקת בדבר מכירתו של ג'מבו.
בארצות הברית ג'מבו זכה להצלחה רבה ומשך קהלים גדולים להופעות הקרקס של ברנום.
ג'מבו נהרג מפגיעת קטר רכבת בסנט תומאס שבאונטריו, קנדה.
באותם ימים נהגו להוביל את ציוד הקרקס בקרונות רכבות ממקום הופעה אחד לאחר, ובפרט את בעלי החיים.
ג'מבו נפגע מקטר כאשר הובל בסיום ההופעה באותו יום בחזרה לקרון הרכבת שלו.
באזור הפגיעה הוצב פסל בגודל טבעי המנציח את האירוע (באותה עת הגיע גובהו של ג'מבו לכ-4 מטרים).
שלדו של ג'מבו נתרם למוזיאון האמריקאי להיסטוריה של הטבע בניו יורק, וליבו של הפיל נתרם לאוניברסיטת קורנל.
מהעור הוכן פוחלץ על ידי ויליאם ג'.
הפוחלץ הוצג בקרקס ברנום עד שנת 1889 עת נתרם על ידי בארנום לאוניברסיטת טאפטס, בו הוצג הפוחלץ כקמע האוניברסיטה עד שנשרף בשנת 1975. אפרו של הפיל מוחזק בכד באוניברסיטה, למעט זנבו ששרד את השריפה ומוחזק בארכיון האוניברסיטה.
בעקבות השריפה נרכש על ידי האוניברסיטה פסלו של הפיל והוצב במרכז הקמפוס.
בעקבות הפופולריות של הפיל בעת שהותו בגן החיות בלונדון, הפכה המילה "ג'מבו" למילה בשפה האנגלית שמשמעה "עצום" - ולימים הפכה המילה לכינויו של מטוס בואינג 747 בשל גודלו של המטוס.
על שמו של הפיל נקראת הפילה גברת ג'מבו, אימו של דמבו בסרט הנושא שם זה של אולפני וולט דיסני.
ג'מדת נצר הוא אתר ארכאולוגי הנמצא במחוז באבל שבעיראק, וממוקם דרומית לבגדאד, ממערב לחידקל ומצפון-מזרח לבבל ולכיש.
באתר נמצאה תרבות אשר על שמה נקראה תקופת ג'מדת נצר.
תרבות זאת מתוארכת לשנים של 3200–2900 לפנה"ס, התקופה המקבילה לסופה של תקופת ארך במסופוטמיה, המייצגת את השלב האחרון לפני כניסת תקופת השושלת הקדומה של שומר.
בארץ ישראל זו תקופת הברונזה הקדומה ובמצרים תקופת הממלכה הקדומה שושלות 1–6.
בתקופה זו החלה התפשטות הכתב באזור והגיע עד לפרס.
נמצאו סימני כתב וספרות הדומים למסופוטמיה באתרים ג'ודין טפה ושושן.
זו התקופה שהחל בה השימוש בחותמות גליל.
תקופה זו מתאפיינת במהפכה האורבנית כאשר ערי מדינה קטנות הפכו לערים גדולות.
בג'מדת נצר הגיעה האוכלוסייה ל-50,000 תושבים.
מקדשים: נמצאו מקדשים כמו בארך, המקדשים עומדים על פלטפורמה - מקדשי שלושת מרחבים.
קרמיקה: כניסה לתעשייה רצינית ממורכזת של ייצור באובניים, יש סטנדרטיזציה, מגוון הכלים קטן.
כמו בארך מיוצרים גם כאן הקערות הנקראות Beveled-Rim Bowls.
מקדחות: בצורת קשת, משמש להכנת חותמות, מצביע על התפתחות טכנולוגית.
חותמות: במגוון צורות עם עיטורי טבע, ספינה, גאומטרי.
יש שימוש בחותמות על לוחות חרס - נמצאו טביעות חותם, נמצאו חותמות המכילות כתב
בולות: חומר המשמש לחותם, לסימון חתימה של דלת, כלי, כד.
נחושת: יש הופעה של כמויות גדולות של נחושת עם בדיל.
הנחושת הגיעה מהצפון או מעומאן.
(בארץ ישראל הבדיל החל להופיע רק תקופת הברונזה התיכונה).
השלטון הוא של הכהנים (המלכים נכנסו בתקופה מאוחרת יותר), הכח היה בידי המקדש אשר ניהל את העיר, ניהל את חלוקת המזון, ההשקיה, מסחר חיצוני.
הכלכלה הייתה מרוכזת בידי הכוהנים.
פירמידת המעמדות הייתה: כוהנים, סופרים, עוזרי כוהנים, אוּמנים.
התקופה הייתה של סחר בינלאומי.
נעשה ייבוא של חומרי גלם, זפת, אבן, מותרות.
מאפגניסטן ייבאו אבן כחולה בשם לאפִיס לאָזולי אשר שימשה לקישוט.
במקביל ייצאו תוצרת חקלאית, ידע ותעשייה.
האתר נחקר לראשונה בשנים 1926 ו-1928 על ידי צוות ארכאולוגים אנגלים ואמריקאים בראשות סטיבן לנגדון .
החפירה נוהלה (גם בסטנדרטים של תקופת החפירה) בצורה לא מספקת.
כמעט ולא נעשה תעוד, גם ניתוח הממצאים ופרסומם לא היה מספק.
חפירה נוספת בוצעה בשנים 1988 – 1989 על ידי רוג'ר מתיוז.
בחפירות גילה מבנה אשר הכיל ארכיון עם טקסטים בכתב יתדות קדום, כולל טביעות חותם כן נמצאו חותמות גליל.
מתיוז מעריך שתקופת ג'מדת נצר ארכה כמאה שנה בלבד.
גם בארך נמצאה בחפירות שכבות המייצגות את תרבות תקופת ג'מדת נצר.
ג'מה רדגרייב היא שחקנית אנגלייה, בת למשפחת רדגרייב.
ג'מה רדגרייב נולדה בלונדון לשחקן קורין רדגרייב ולאשתו הראשונה דירדרי המילטון-היל.
יש לה אח לוק רדגרייב ושני אחים למחצה ארדן והארווי רדגרייב.
אמה מתה מסרטן השד ב-1997.
רדגרייב היא בת למשפחת שחקנים ידועה, סבה וסבתה הם מייקל רדגרייב ורייצ'ל קמפסון, דודותיה הן ונסה רדגרייב ולין רדגרייב, והיא בת דודה של ג'ואלי ריצ'רדסון, קרלו נרו ונטשה ריצ'רדסון.
היא מוכרת בעיקר מהופעותיה בטלוויזיה הבריטית.
בין תפקידיה הידועים איב גריינג'ר ב-"Cold Blood", ד"ר אלינור בראמוול בסדרת הטלוויזיה "בראמוול", אלינור במיני סדרה "הבודהה מהפרברים", פרנצ'סקה רוצ'רסטר בסדרה המשפטית "השופט ג'ון דיד" ודי סטנטון בסרט הטלוויזיה "Like Father Like Son".
ידועה בתמיכתה ב"צלב האדום הבריטי", כשהיא מגלה עניין מיוחד בנושאי הפליטים ומבקשי מקלט.
היא נשואה לטים אוון ולהם שני ילדים גבריאל ואלפי.
ארון ג'מאל קרופורד הוא כדורסלן עבר אמריקאי, ששיחק בעמדות הרכז והקלע.
נחשב לשחקן התקפה מצוין, אך במשך רוב הקריירה לא הגיע להישגים מכיוון ששיחק בעיקר בקבוצות תחתית והעפיל לפלייאוף לראשונה רק בעונתו העשירית בליגה, במדי אטלנטה הוקס.
זכה שלוש פעמים בתואר השחקן השישי של העונה (2010, 2014, 2016), יותר מכל שחקן אחר.
כמו כן מחזיק בשיא ה-NBA ל בקריירה.
בצעירותו שיחק קרופורד בנבחרת הכדורסל של בית הספר התיכון ריינר ביץ' ובזכות יכולת מצוינת בשנותיו בה החליטו מנהלי התיכון לתלות את מספר חולצתו (23) ואף שחקן של ריינר ביץ' לא ילבש את מספר החולצה הזו לעולם.
לאחר סיום לימודיו בשנת 1999 התקבל לאוניברסיטת מישיגן ובעונתו היחידה במדיה קבע מעולים של 16.6 נקודות, 4.5 אסיסטים ו-2.8 למשחק.
קרופורד נרשם לדראפט ה-NBA 2000 כשהוא בן 19 בלבד ונבחר במקום השמיני על ידי קליבלנד קאבלירס, שהעבירה אותו לשיקגו בולס תמורת בחירת הדראפט שלה, כריס מיהם.
בשתי עונותיו הראשונות בליגה, החמיץ משחקים רבים ובעקבות זאת לא קיבל דקות משחק רבות ולא היה גורם משמעותי בשיקגו.
רק בעונתו השלישית ב-NBA החל להפוך לשחקן משמעותי בהרכב של קבוצתו, הוא שותף ב-80 משחקים במהלך העונה הסדירה מתוכם ב-31 פתח בחמישייה.
כמו כן קבע ממוצעים נאים של 10.7 נקודות, 4.2 אסיסטים ו-2.3 ריבאונדים למשחק.
בעונתו הרביעית והאחרונה בשיקגו הפך לשחקן המוביל של הקבוצה יחד עם אדי קרי וקירק היינריך והיה מלך הסלים שלה עם 17.3 נקודות בממוצע, להן הוסיף 5.1 אסיסטים, 3.5 ריבאונדים ו-1.4 חטיפות למשחק.
לקראת עונת הועבר קרופורד יחד עם ג'רום ויליאמס לניו יורק ניקס, בעסקה במסגרתה קיבלה שיקגו את דיקמבה מוטומבו, אוטלה הרינגטון, קזארי טריבנסקי ופרנק ויליאמס.
עם הגעתו לניו יורק המשיך קרופורד במגמת השיפור שלו וכבר בעונתו הראשונה בקבוצה היה לשחקן המוביל שלה יחד עם סטפון מרבורי וקורט תומאס.
הוא קבע ממוצעים נאים של 17.7 נקודות, 4.3 אסיסטים, 2.9 ריבאונדים ו-1.3 חטיפות למשחק, אך עם זאת ניו יורק סיימה את העונה הסדירה במקום ה-11 במזרח עם מאזן 49-33 ולא העפילה לפלייאוף.
לקראת עונת עברה ניו יורק מספר שינויים בסגל השחקנים כאשר העיקרי מביניהם היה החלפתו של תומאס באדי קרי, לצידו שיחק קרופורד בעבר במדי שיקגו.
בעונת הגיע קרופורד לשיאו ועם 20.6 נקודות, 5.0 אסיסטים, 2.6 ריבאונדים וחטיפה אחת בממוצע למשחק היה מלך הסלים, מלך האסיסטים ומלך החטיפות של ניו יורק.
יחד עם זאק רנדולף הוא הפך לשחקן המרכזי בקבוצה ושיחק כמעט 40 דקות בממוצע ב-80 המשחקים בהם שותף.
אף על פי כן, ניו יורק המשיכה לדשדש בתחתית הליגה וסיימה את העונה הסדירה במקום הלפני אחרון במזרח עם מאזן 59-23, כאשר רק מיאמי היט ממוקמת אחריה כקבוצה הגרועה בליגה.
גם את עונת פתח קרופורד בצורה מצוינת ובשונה מעונות קודמת, השנה דווקא הצליח להוביל את קבוצתו למאזן מכובד של שישה ניצחונות לעומת חמישה הפסדים בחודש הראשון של העונה.
למרות זאת, החליטו ראשי ניו יורק לבצע מהפכה בסגל השחקנים שכבר מספר שנים מובילים את הקבוצה לתחתית הליגה.
רנדולף הועבר ללוס אנג'לס קליפרס וקרופורד נשלח לגולדן סטייט ווריורס שהעבירה בתמורה את אל הרינגטון.
גם בגולדן סטייט המשיך קרופורד לבלוט, אך שוב לא הצליח להעפיל לפלייאוף, לאחר שקבוצתו סיימה את העונה הסדירה במקום העשירי במערב עם מאזן 53-29. הוא סיים את 54 משחקיו בגולדן סטייט עם ממוצעים של 19.7 נקודות, 4.4 אסיסטים ו-3.3 ריבאונדים למשחק.
לקראת עונת הועבר שוב, הפעם לאטלנטה הוקס בתמורה לספידי קלקסטון ואייסי לואו.
באטלנטה היה לראשונה בקריירה שחקן מוביל בקבוצת צמרת ועל אף שלא פתח באף משחק של הקבוצה קבע ממוצעים של 18 נקודות, 3 אסיסטים ו-2.5 ריבאונדים.
על כן נבחר לשחקן השישי של העונה.
מבחינה קבוצתית השלים קרופורד את רביעיית המובילים של הקבוצה יחד עם ג'ו ג'ונסון, ג'וש סמית' ואל הורפורד שהובילו את הקבוצה למאזן מצוין של 29-53 ולמקום השלישי במזרח והשישי בליגה.
בסיבוב הראשון בפלייאוף, הדיחה אטלנטה את מילווקי באקס.
לאחר שכבר הובילה 0-2, אך נוצחה בשלושת המשחקים הבאים, הגיעה אטלנטה למשחק השישי בפיגור 3-2, אך 24 נקודות של קרופורד הובילו את הקבוצות למשחק שביעי מכריע, שם קלע 22 נקודות והוביל את קבוצתו לחצי גמר המזרח.
העונה המעולה של אטלנטה נעצרה בסיבוב הבא נגד אורלנדו מג'יק וכוכבה דווייט הווארד שהביסו את הקבוצה בכל המשחקים בסדרה והדיחו אותה מהפלייאוף לאחר ניצחון 0-4 חלק.
בעונת 2010/2011 המשיך להיות שחקן מוביל, למרות ירידה ל-14.2 נק' למשחק.
בפלייאוף שוב הודחה אטלנטה בסיבוב השני, הפעם בשישה משחקים לשיקגו בולס.
ב-15 בדצמבר 2011 חתם על חוזה לשנה בפורטלנד טרייל בלייזרס בה קיבל 5 מיליון דולר.
באותה עונה קלע 13.9 נק' למשחק בלבד- הכי נמוך שלו מאז עונת 2002/2003 ופורטלנד סיימו במאזן 28-38 ולא הגיעו לפלייאוף.
ב-6 ביולי 2012 חתם קרופורד בלוס אנג'לס קליפרס לשלוש שנים עבור 15 מיליון דולר.בעונת 2012/2013, קלע 16.5 נקודות למשחק, והקליפרס סיימו במקום הרביעי במערב עם מאזן 56-26 אך הודחו בשישה משחקים לממפיס גריזליס בסיבוב הראשון.
בעונת 2013/2014, קרופורד השתפר ל-18.6 נק' למשחק, ממוצעיו הגבוהים מאז גולדן סטייט, והקליפרס סיימו שלישיים במערב, אך הודחו בסיבוב השני לאוקלהומה סיטי בשישה משחקים.
בסוף אותה עונה, זכה קרופורד בתואר השחקן השישי בפעם השנייה בקריירה.
למרות זאת, הקליפרס סיימו במקום השלישי, ואף הדיחו את האלופה היוצאת, סן אנטוניו ספרס.
בסיבוב השני, שיחקו הקליפרס נגד היוסטון רוקטס, והובילו 3-1 בסדרה ובמשחק השישי הובילו ב-20 נק', אך הפסידו לבסוף את הסדרה בשבעה משחקים אחרי קאמבק של הרוקטס במשחק השישי ובסדרה בכלל.
בתום העונה חתם על הארכת חוזה בקליפרס.
ב-6 ביולי 2017 הועבר קרופורד לאטלנטה הוקס במסגרת טרייד, אולם למחרת שוחרר מן הקבוצה, וב-9 ביולי חתם במינסוטה טימברוולבס.
ב-17 באוקטובר 2018 חתם לעונה במדי פיניקס סאנס.
ביולי 2020 חתם על חוזה בברוקלין נטס עד לסיום עונת .
בשל פציעה בשרירי מיתר הברך, שיחק קרופורד במשחק אחד בלבד במדי הנטס, ולא שותף כלל בפלייאוף 2020.
ב-20 במרץ 2022, לאחר כשנתיים בהן לא שיחק, הכריז על פרישה ממשחק פעיל.
גַ'מַּאעִ֫ין (ערבית: جمّاعين) הוא כפר פלסטיני בנפת שכם, הממוקם כ-16 ק"מ דרומית מערבית לשכם, כ-1.5 ק"מ צפונית למרדא ומזרחית לכפר זיתא.
הכפר שוכן בגובה של 550 מטרים מעל פני הים.
לפי מרשם האוכלוסין הפלסטיני, בשנת 2017 חיו בכפר 7,436 תושבים.
בימי הביניים היו שקראו לכפר: ג'מעאיל.
במקום נמצאו שרידים וחרסים מתקופות: הברזל, הפרסית, ההלניסטית, הרומית והביזנטית.
הכפר מוזכר לראשונה בתקופת סלאח א-דין שצבאו חנה בו.
באותה עת עיקר התושבים במקום היו בני שבט בני קֻדאמה, שהיגרו בהמשך לדמשק.
בתקופה העות'מאנית, הם בנו את המסגד הראשון בו.
במאה ה-17 שלטה משפחת קאסם על ג'מאעין ועל הכפרים הסמוכים – חארס, עוורתא, בית וזן וזיתא ג'מעין.
במאות ה-18 וה-19, הייתה ג'מאעין בירתו של חבל הארץ "בילאד ג'מאעין", החופף במידה ניכרת את נחלת שבט אפרים המקראית.
אזור זה היה על התפר שבין הרי יהודה והרי השומרון, והוא סבל מחוסר יציבות פוליטית עקב הגירת שבטים ותחרות מתמדת בין משפחות תקיפות על גביית מיסים בשם השלטונות העות'מאניים.
בשנת 1834, עם תחילת השלטון המצרי בארץ ישראל, עמד אחמד אל-קאסם בראש מרד הפלאחים אשר דוכא ביד קשה על ידי השלטון המצרי.
בסוף המרד הוצאו אחמד ושני בניו להורג.
החל מהמאה ה-17 ישבו באזור גם בני שבט אל-זייתאוי, שעיקר מושבן היה בכפר זיתא אל-ג'מאעין.
במאה ה-18 התיישבה משפחת א-צדיק אל-ג'מאעיני מג'מאעין במצודת אפק והקימה את מג'דל יאבא (מגדל צדק).
בשנת 1870 ביקר בכפר הנוסע הצרפתי ויקטור גרן והעריך את מספר תושביו ב-1,400 נפש.
הוא הבחין, כי הבתים בכפר היו בנויים באיכות גבוהה יותר מהבתים במרבית הכפרים האחרים בארץ.
בסקר שערכו שלטונות המנדט הבריטי, בשנת 1945 נמצא ששטח הכפר הוא 19,821 דונם של אדמה, מתוכם, השטח הבנוי של הכפר היה 78 דונם, 11,951 דונם שימשו לחקלאות ו-6,243 דונם היו שטחי בור.
בשנת 2011 שונו גבולות היישובים שבאחריות הרשות הפלסטינית, לצורך עריכת הבחירות לרשויות המקומיות, נקבע ששטחה של ג'מאעין הוא 19,420 דונם.
פרנסת הכפר מבוססת בעיקר על חציבת אבנים לבנייה ועל גידול זיתים וייצור שמן זית.
הכפר ידוע גם בסליו, העשויים מעלי זית.
כמו כן בכפר מפותח משק החלב, יש בו עיזים ופרות, ומייצרים יוגורט מחלבם.
מרבית תושבי הכפר מועסקים במחצבות או משכירים את אדמותיהם למפעלי המחצבות.
בכפר זיהום אוויר כבד בשל מפעלי החצץ והאספלט.
החציבות גולשות לתוך שטח הכפר ומהוות מפגע בטיחותי חמור.
(1146–1203) – חוקר אסלאמי סוני מהאסכולה החנבלית.
נולד בג'מאעיל (ג'מאעין) ולמד אצל מלומדי האסלאם בדמשק, בבגדאד ובקהיר.
היה חוקר חדית' שכתב כמה ספרי חדית' וביניהם: "אל-מצבאח פי עיון אל-אחאדית' א-צחאח" (المصباح في عيون الأحاديث الصحاح).
היה קרוב משפחה של ד'יאא א-דין אל-מקדסי (1173–1245) אף הוא מלומד חנבלי ידוע.
א-שייח' אל-עמאד אבן אִסחק איבראהים בן עבד אל-ואחד אל-ג'מאעילי אל-מקדסי (الشيخ العماد أبو إسحق إبراهيم بن عبد الواحد الجمّاعيلي المقدسيّ), יליד הכפר בשנת 1148, חוקר ומלומד חנבלי.
מעבר לבקיאותו בקוראן, הוא נודע כמומחה לשפה הערבית וכללי הדקדוק וכן במדעים אחרים.
למד ולימד במסגד בדמשק נודע בסגפנותו ולא גבה שכר מתלמידים עניים.
כתב כמה ספרים חשובים באסכולה החנבלית.
ג'מה כריסטינה ארטרטון היא שחקנית קולנוע בריטית ממוצא יהודי.
התפרסמה בתור נערת בונד סטרוברי פילדס בסרט "קוונטום של נחמה".
לאחר מכן הופיעה בסרטים ההוליוודים "התנגשות הטיטאנים", "הנסיך הפרסי: חולות הזמן" ו"קוטלי המכשפות".
ארטרטון נולדה בעיירה גרייבסנד שבמחוז קנט, הממלכה המאוחדת למשפחה אנגלית.
הוריה הם סאלי-אן (לבית היפרשטיין) ובארי ארטרטון.
כשנולדה התגלה לה מום הפולידקטיליה וגודלה בידי אמה לצד אחותה הצעירה יותר האנה ג'יין, זאת לאחר שהוריה התגרשו
החלה להתעניין בתחום המשחק עוד כשהייתה נערה ונרשמה לקורסי תיאטרון בעיירה דארטפורד, התקבלה ל"אקדמיה המלכותית לאמנות הדרמה" ושם למעשה חשפה את כישוריה לראשונה בפני אנשי מקצוע בממלכה.
ארטרטון החלה את קריירת המשחק שלה בגיל 21 עם הופעה בתפקיד משני בקומדיית הנעורים הבריטית "טירוף של קולג'", בתור קלי הופסום ג'ונס.
ב-2008 נבחרה מתוך 1,500 מתמודדות לגלם את דמותה של סוכנת MI6 סטרוברי פילדס בסרט ה-22 במספר בסדרת סרטי "ג'יימס בונד", "קוונטום של נחמה".
הופיעה בתפקיד ראשי בסדרת הטלוויזיה של ה-BBC המבוססת על הרומן "טס לבית דרברוויל" מאת תומאס הרדי.
בשנת 2010 הופיעה בחידוש התלת־ממדי לסרט הפולחן "התנגשות הטיטאנים" משנת 1981 שם גילמה את דמותה של איו.
שיחקה באחת ההפקות המדוברות ביותר באותה שנה "הנסיך הפרסי: חולות הזמן" המבוססת על משחק הווידאו הקלאסי, בסרט הופיעה בתור הנסיכה טמינה.
לצד הופעותיה בסרטים שוברי קופות, רשמה ארטרטון הופעה פרובוקטיבית למדי בדרמת המתח הבריטית "איפה אליס?", בה מגלמת ארטרטון בת עשירים שנחטפת על ידי שני אסירים משוחררים.
סצנות העירום של ארטרטון בסרט הפתיעו את המבקרים בשל האופן הברוטלי, האלים והלא מחמיא במיוחד בו הוצגו בסרט.
ארטרטון הופיעה בתפקיד הראשי בקומדיה של סטיבן פרירס "תמרה דרו" בתור בעלת הטור הלונדונית תמרה דרו.
בשנת 2017 שיחקה בדרמה "שעתם היפה" לצדם של סם קלאפלין וביל ניי ובסרט "תולדות האהבה" המבוסס על ספרה של ניקול קראוס.
בשנת 2019 השתתפה בסרט המקורי של נטפליקס "תעלומת רצח" וגילמה את גרייס.
בשנת 2023 החלה לככב בסדרת הדרמה התקופתית "מצחיקה אחת" (אנ') מבית רשת הטלוויזיה "Sky Max".
בסדרה היא מגלמת את ברברה פארקר (שם במה "סופי סטרו") שהופכת לכוכבת קומדיה בין לילה בלונדון של שנות שישים.
בשנת 2008 ניהלה ארטרטון מערכת יחסים עם הפעלולן הספרדי אדוארדו מונוז, אותו פגשה על הסט של הסרט "הנסיך הפרסי: חולות הזמן".
הם התגוררו יחד בלונדון, אך נפרדו לאחר שישה חודשים.
בשנת 2010 נישאה לאיש העסקים האיטלקי סטפאנו קאטלי.
בשנת 2014 החלה מערכת יחסים עם עוזר הבמאי הצרפתי פרנקלין אוהנסיאן, ב-2016 השניים נפרדו.
בשנת 2019 נישאה לשחקן האירי רורי קיניר לאחר שנתיים של זוגיות.
ג'מבורי הצופים העולמי ה-22 הוא התכנסות צופים עולמית, אשר התקיימה בין ה-27 ביולי עד ה-8 באוגוסט 2011 ברינקבי, קריסטנסטד, שוודיה.
האירוע נמשך 12 יום ונושאו היה "צופיות פשוטה"; השתתפו בו כ-40,000 צופים וצופות מ-143 מדינות שונות בעולם.
הג'מבורי הוא התכנסות עולמית של צופים ומטרתו להפגיש בין צופים מכל העולם.
הג'מבורי מתקיים מאז שנת 1920 ובכל פעם מתארח אצל מדינה אחרת, הג'מבורי הספיק להתארח אצל מדינות רבות בעולם, הג'מבורי ה-21 נערך באנגליה והג'מבורי ה-23 היה בשנת 2015 ביפן.
המחנה היה ביער רינקבי בשוודיה והוא חולק ל-4 "ערים" וכיכר מרכזית.
הערים קיבלו את השמות של עונות השנה; קיץ, חורף, סתיו ואביב ובכל עיר היו שישה תת-מחנות; לכל תת-מחנה היה שם, צבע וסמל משלו והיו בו 2,000 חניכים שהורכבו מגדודים מכל מיני מדינות בעולם.
אביב הייתה העיר היחידה שבה לא היו תת-מחנות מאחר שהיא הייתה העיר של המבוגרים (18+) שבה היו בעיקר חברי משלחות בוגרים ו-IST.
בנוסף, כל עיר התאפיינה בפעילויות אקראיות משלה המאפיינות את העונה.
הכיכר המרכזית נקראה "כיכר ארבע העונות" ובה היו מסעדות, חנות הג'מבורי, פעילויות אקראיות למיניהם, אוהלים של משלחות בהן הציגו את המדינה שלהם ועוד.
בג'מבורי היו 5 מרכזי פעילות:
"אנשים" - פעילות בה חוקרים את האלמנטים המרכיבים תרבויות שונות בעולם.
"מסע" - פעילות המורכבת ממשחקי חשיבה ועבודת צוות, טיפוסים ומבוכים.
"כפר התפתחות עולמית" - פעילות בה לומדים לחשוב בצורה כלל-עולמית ולפעול כדי לעשות שינוי וליצור עולם טוב יותר.
"חלום" - פעילות לילית, מסע הלוקח את המשתתף מהלידה ועד המוות.
"ארץ" - פעילות העוסקת בארבעת האלמנטים ומלמדת כיצד אפשר לנצל יותר טוב את המשאבים שיש בטבע.
בנוסף, החניכים יצאו לאחת משתי הפעיליות הבאות:
מחנה במחנה: פעילות בה החניכים התארחו באחד ממחנות הקיץ של הצופים השוודים, הדנים או הנורווגים.
הם יצאו לגיחה בת יומיים ולומדים על הצופים במחנה בו הם מתארחים.
טיול במחנה: החניכים יצאו לטיול יומי בשוודיה, לראות מקומות ולטייל.
המשלחת הישראלית מנתה 116 חניכים מכל קבוצות הצופים בישראל, המשלחת חולקה ל-4 גדודים.
בכל גדוד היו ארבע אחוות ולכל אחווה היה מדריך.
חוץ מכל הפעילויות במחנה, חלקם זכו לפגוש את מלך ומלכת שוודיה ואת שגריר ישראל בשוודיה.
בנוסף, גם להקת צופי תל אביב הגיעה למספר ימים והופיעה ברחבי המחנה.
כאמור, כל משלחת הקימה אוהל ובו הציגה את מדינתה.
המבקרים באוהל הישראלי למדו לרשום את שמם בעברית, לראות דרך מספר פריסקופים מקומות וערים שונים בארץ ישראל ולקבל צמיד של המקום האהוב עליהם.
IST - צוות שירות עולמי
ה-International service team)IST)- צוות שירות לאומי, הוא צוות של מתנדבים מכל העולם, שכולל יותר מ-10,000 אנשים מעל גיל 18 שניהלו את הג'מבורי ואת כל הפעילויות בו.
חברי הצוות הגיעו אל שטח המחנה יום לפני ונשארו יום אחרי כדי להקים ולפרק את המחנה, הם אלו שהפעילו את מרכזי הפעילות ואת הפעילויות האקראיות, עבדו בחנות ובקיוסקים, במרכזי המדיה, דאגו לניקיון ולסדר הכללי של המחנה.
לפעילויות התוכנית של הצוות היו 4 נושאים:
על חברי הצוות היה להשתתף בלפחות 2 פעילויות מ-2 נושאים שונים כדי לקבל את תג הכסף של הצוות, ולהשתתף ב-3 פעילויות מ-3 נושאים שונים כדי לקבל את תג הזהב.
הגדודים של חברי הצוות הורכבו מאחוות של 4-8 אנשים ממדינות שונות, כל אחווה קיבלה משימה שונה.
האב גַ'מְבַּטיסְטָה וָארֶסְקוֹ (באיטלקית: Giambattista Varesco; ) היה כומר, מוזיקאי, משורר וכן, העיסוק שפרסם את שמו מעל לכל, לבריתן למוצרט.
וארסקו כיהן ככומר בקאפלת החצר של זלצבורג משנת 1766.
היצירה השלמה היחידה של וארסקו עם מוצרט היא הלברית לאידומניאו.
האווז מקהיר (L'oca del Cairo) הבלתי גמורה איננה מוכרת ברבים.
וארסקו גם ערך את הלברית של מטסטאזיו ל"המלך הרועה", אחת האופרות הפחות חשובות של מוצרט.
ההזמנה ל"אידומניאו" הגיעה אל מוצרט בשנת 1780 והמזמין היה קרל תאודור, הנסיך הבוחר של בוואריה (חצרו במינכן שילמה לווארסקו 90 גולדן).
לאופולד מוצרט שימש כאיש-קשר מקומי לבנו.
ההתכתבות ביניהם מלמדת רבות על שיתוף הפעולה בין מוצרט לווארסקו ועל מורת רוחו של מוצרט מאורך הטקסט.
וארסקו דרש בעקשנות, שהלברית שלו תתפרסם במהדורה הראשונה ללא קיצורים, אך מוצרט ראה בדרישתו זו תירוץ להרשות לעצמו להכניס בה שינויים בלי להתייעץ עם הלבריתן.
לנגד עיניו עמד הצורך לקצר, מתוך ראיית פרטים קטנים, כמו ווקאלים צליליים, לצד פרטים גדולים כמו הנוחות הבימתית והרושם הבימתי הכללי.
כפי שכתב לאביו, לא עלה כלל על דעתו, אף לא בחלום הלילה, לחבר מוזיקה לכל הבתים שווארסקו כתב למקהלות.
בניגוד לתיעוד המפורט של שיתוף הפעולה העגום הזה, אין בנמצא שום רשומות בכתב לגבי עבודתו המשותפת של מוצרט עם הלבריתן הגדול ביותר שלו, לורנצו דה פונטה, שמשרדו נמצא מרחק הליכה קצר ממקום מגוריו של מוצרט בווינה.
ג'מה מרי ספופורת' היא שחיינית עבר בריטית, אלופת עולם, אלופת אירופה ושיאנית עולם במשחה ל-100 מטר גב.
ספופורת' נולדה בשורהם-באי-סי שבסאסקס מערב.
באליפות אירופה בשחייה (בריכת 25 מטר) שנערכה בווינה שבאוסטריה בדצמבר 2004 זכתה ספופורת' במדליית ארד במשחה ל-200 מטר גב בתוצאה של 2:07.64 דקות.
בשנת 2005 סבלה ספופורת' מפנקראטיטיס, שמנעה ממנה להתאמן במשך כשנה שלמה וכמעט גרמה לה להחליט לפרוש משחייה תחרותית.
ספופורת' החלה ללמוד בשנת 2007 באוניברסיטת פלורידה שבגיינסוויל, שם היא התאמנה בהדרכתו של גרג טרוי.
בשנים 2007 - 2010 היא זכתה 5 פעמים בתואר אלופת המכללות (NCAA).
באולימפיאדת בייג'ינג (2008) סיימה ספופורת' במקום רביעי במשחה ל-100 מטר גב בשיא אירופי חדש של 59.38 שניות, 4 מאיות השנייה ממדליית ארד.
נוסף לכך, היא סיימה במקום תשיעי במשחה ל-200 מטר גב בתוצאה של 2:09.19 דקות ובמקום רביעי במשחה שליחות 4x100 מטר מעורב בתוצאה של 3:57.50 דקות, כשחיינית ראשונה היא קבעה במשחה גב תוצאה של 59.05 שניות, התוצאה השנייה בטיבה במשחקים.
באליפות העולם בשחייה שנערכה ברומא, איטליה בשנת 2009, זכתה ספופורת' במדליית זהב במשחה ל-100 מטר גב בשיא עולם חדש של 58.12 שניות (שיא העולם הנוכחי, 2013), לפני אנסטסיה זואבה מרוסיה (58.18 שניות) ואמילי סיבום מאוסטרליה (58.88 שניות).
היא שיפרה את שיאה העולמי של זואבה, 58.48 שניות שנקבע בשלב חצי הגמר.
נוסף לכך, היא סיימה במקום רביעי במשחה ל-200 מטר גב בשיא אישי חדש של 2:06.66 דקות, במקום רביעי במשחה שליחות 4x100 מטר מעורב בתוצאה של 3:57.03 דקות, היא שחתה את סגנון הגב בתוצאה של 58.96 שניות ובמקום 13 במשחה ל-50 מטר גב בשיא אישי חדש של 27.92 שניות.
באליפות אירופה שנערכה בבודפשט שבהונגריה באוגוסט 2010 זכתה ספופורת' ב-3 מדליות, 2 זהב ו-1 כסף.
חודש וחצי לאחר מכן, במשחקי חבר העמים שנערכו בדלהי שבהודו באוקטובר היא זכתה ב-3 מדליות כסף, במשחה ל-50 מטר גב (28.03 שניות), במשחה ל-100 מטר גב (1:00.02 דקות) ובמשחה שליחות 4x200 מטר מעורב (4:00.09 דקות).
נוסף לכך, היא סיימה במקום חמישי במשחה ל-200 מטר גב בתוצאה של 2:09.08 דקות.
באליפות העולם בשחייה שנערכה בשאנגחאי, סין בשנת 2011 סיימה ספופורת' במקום 13 במשחה ל-50 מטר גב בתוצאה של 28.75 שניות ובמקום 23 במשחה ל-100 מטר גב בתוצאה של 1:01.89 דקות.
באולימפיאדת לונדון (2012) סיימה ספופורת' במקום חמישי במשחה ל-100 מטר גב בתוצאה של 59.20 שניות ובמקום שמיני במשחה שליחות 4x100 מטר מעורב בתוצאה של 3:59.46 דקות.
לאחר המשחקים האולימפיים פרשה ספופורת' משחייה תחרותית.
ג'מבליה היא מנת אורז מהמסורת הקולינארית של הקריאולים מלואיזיאנה, עם השפעות צרפתיות וספרדיות.
בתור תבשיל אורז, הג'מבליה דומה ומקבילה לפאייה, לביריאני ולפילאף, והיא נחשבת למאכל של העיר ניו אורלינס שבארצות הברית.
ג'מבליה מורכבת באופן מסורתי משילוב של אורז, בשר וירקות.
ישנן שתי גרסאות פופולריות למאכל, הראשונה, קייג'ון (Cajun), היא בדרך כלל בצבע חום ולא כוללת עגבניות ובעל גוון מעושן יותר.
הצבע החום נרכש לאחר שהאורז מבושל בסיר ועובר תהליך התקרמלות.
הגרסה השנייה היא הקריאולית, וידועה גם כ"ג'מבליה אדומה", והיא כוללת עגבניות, אשר נותנות לה את הגוון, בצל, פלפל, סלרי ובשר.
ג'מבוג'ט היא חברה לטיסות חסך קנייתית, המפעילה טיסות פנימיות בקניה.
החברה היא חברת בת של קניה איירווייז.
בסיסה הראשי של החברה נמצא בנמל התעופה הבינלאומי ג'ומו קניאטה בניירובי והיא החלה את פעילותה באפריל 2014.
כלי טיס בצי בהזמנה נוסעים הערות Y סה"כבומברדיה דאש 8 - Q4006—7878סה"כ6—
סוסנה ג'מאלדינובה (באוקראינית: Сусана Джамаладінова; בטטרית של קרים: Susana Camaladinova; נולדה ב-27 באוגוסט 1983; ידועה בשם הבמה "ג'מאלה") היא זמרת אוקראינית, שחקנית וכותבת שירים.
ייצגה את אוקראינה וזכתה באירוויזיון 2016 עם השיר "1944".
ג'מאלדינובה נולדה באוש, קירגיזסטן הסובייטית, לאב טטרי-קרימאי ולאם ארמנית.
מוצא הורי אמהּ הוא נגורנו קרבאך, ולטענתה של ג'מאלדינובה, יש לה קרבת דם למלחין אראם חאצ'טוריאן.
קרובי משפחת אביה גורשו מחצי האי קרים בזמן מלחמת העולם השנייה לארצות מרכז אסיה, בעקבות חשד שבני עמם תמכו במדינות הציר.
הגירוש נעשה, על אף שחלק מקרוביה שירתו בצבא האדום.
במהלך הגירוש דודה-רבתא של ג'מאלה נפחה את נשמתה על גבי קרון מסע ונזרקה לצד הדרך על ידי הסובייטים.
עם קבלת עצמאותה של אוקראינה לאחר פירוק ברית המועצות, הוריה חזרו לקרים.
שפת האם של ג'מאלה היא רוסית והיא גם דוברת אוקראינית שוטפת, אותה למדה בהיותה נערה.
אם כי כתבה מספר שירים בטטרית של חצי האי קרים, שליטתה בשפה זו אינה ברמה גבוהה.
הוריה היו גרושים במשך 4 שנים והדבר אפשר לאימה לרכוש דירה בחצי האי קרים.
באותה תקופה, השלטון הסובייטי לא הרשה לטטרים אתניים לרכוש נכסים בקרים והם התגרשו כדי לעקוף חוק זה.
ג'מאלה נמשכה למוזיקה עוד מילדותה.
את ההקלטה המקצועית הראשונה שלה עשתה בגיל תשע ובה שרה 12 שירי עם ושירי ילדים בטטרית.
למדה בקולג' למוזיקה בעיר סימפרופול ובהמשך באקדמיה הלאומית למוזיקה של אוקראינה על שם צ'ייקובסקי.
התמקצעה בביצוע שירי אופרה אך בחרה בקריירה בעולם הפופ.
בשנת 2011 השתתפה בתחרות לבחירת השיר שייצג את אוקראינה באירוויזיון וזכתה בתואר "חביבת הקהל" עם השיר "חיוך" (Smile).
עם זאת, בחרה שלא להשתתף בתחרות באותה שנה והסירה את מועמדותה.
בשנה שקדמה לאירוויזיון, הוציאה ג'מאלה מספר סינגלים מאלבומיה.
בהם ניתן למנות את "אוצ'ימה" (באוקראינית "עיניים"), "שליאך דודומו" ("הדרך הביתה") ובהמשך "פודיך" ("נשימה").
היא נבחרה לייצג את אוקראינה בתחרות אירוויזיון 2016 וזכתה במקום הראשון עם השיר "1944" (לאחר תוצאות השופטים היא הייתה במקום השני אחרי ההארדקיס, אך בתוספת קולות הצופים היא עברה למקום הראשון).
השיר עוסק בגירוש הטטרים מקרים שהתרחש בשנת 1944 ובסבתא רבתא שלה, שאיבדה את בתה במהלך הגירוש למדינות מרכז אסיה.
ג'מאלה כתבה את המילים לשיר בעצמה בשנה 2014.